# Fylgiskjal 5

**Trygdarkrøv**

*Niðanfyri er yvirskipað skrivað tey trygdarkrøv, sum mælt verður til at seta veitara, tá rakstur/menning verður útveitt.*

*Víst verður til kapittlarnar í ISO 27002, og er tað eisini har, sum nærri frágreiðing kann lesast um krøvini.*

*Tað er ikki altíð, at øll krøvini eru viðkomandi, tað veldst um hvat er útveitt.*

*Tá ið viðgerð av persónsupplýsingum eru útveitt sigur Persónsdátalógin, at tað skal verða staðfest í avtalu, hvør er dátuábyrgdari og hvør er dátuviðgeri, tá ið umræður persónsupplýsingar, og at dátuviðgerin bert arbeiðir eftir fyriskipan dátuábyrgdarans. Niðanfyri er ein tekstur, sum kann verða skrivaður inn í avtaluna.*

Dátuviðgerin bert arbeiðir eftir fyriskipan dátuábyrgdarans

*Veitari,* sum dátuviðgeri, váttar at halda ásetingarnar um trygd í § 31 í persónsupplýsingarlógini, (løgtingslóg nr. 73 frá 8. mai 2001 um viðgerð av persónsupplýsingum, sum broytt við løgtingslóg nr. 24 frá 17. mai 2004), og at reglurnar í § 31 stk. 3-5 eru eins galdandi fyri tann, sum fær persónsupplýsingarnar og fyri dátuábyrgdaran.

Dátuviðgerin tryggjar, at viðgerðin av upplýsingunum nøktar tær treytir, persónsupplýsingarlógin setir um trúnað, sjálvræðisrætt og innlit eins og við tekniskum og fyriskipanarligum tiltøkum skal tryggjast, at persónsupplýsingar ikki av tilvild ella ólógliga verða burturbeindar, burturmistar ella minka í virði, og at óviðkomandi ikki fáa kunnleika til persónsupplýsingarnar, misbrúka tær ella annars ólógliga viðgera tær. Skjalprógv um skipað tiltøk skulu vera atkomilig fyri starvsfólkum dátuábyrgdarans og dátuviðgerans eins og fyri dátueftirlitinum.

*Kap 5*

Veitarin skal hava ein leiðslugóðkendan trygdarpolitikk, sum skal vera grundaður á eina váðagreining. Trygdarpolitikkurin og váðametingin skulu eftirmetast eina ferð um árið og tá týðandi broytingar eru í váðamyndini.

*Kap 6*

Veitarin skal hava eina vælskipaða trygdarfunktión

Funktiónsskilnaður skal vera, soleiðis soleiðis at ongin einstaklingur av egnum ávum kann fáa atgongd til KT-útgerð og –aktiv, ella broyta hesi, uttan at tað verður uppdagað. Har funktións­skilnaður er trupul ella ógjørligur at seta í verk, skulu kom­pens­erandi eftirlit vera sett í verk,.

Veitarin skal hava verksett trygdar­til­tøk­ í sambandi við mobilari útgerð og fjararbeiðspláss til tess at stýra teimum váðum, ið standast av nýtslu av mobilari útgerð og til tess at verja dátur, ið verða viðgjørdar á fjararbeiðsplássum

*Kap 7*

Starvsfólk hjá veitara (og møguligir konsulentar) skulu vera kunnaði um og hava váttað at fylgja politikkum, mannagongdum, krøvum og ásetingum um kt-trygd og hava undirskrivað tagnarskyldu

*Kap 8*

Veitarin skal hava reglur fyri, hvørjar upplýsingar kunnu goymast á kt-útgerð sum t.d. teldur, teldil, fartelefonir, geymar, og hvussu hesi skulu handfarast, eins og reglur skulu vera fyri, hvussu hesar verða burturbeindar

*Kap 9*

Veitarin skal tryggja, at bert starvsfólk við tørvi, hava atgongd til upplýsingar og forrit, herundir keldukotu, og at atgongdir verða strikaðar, tá starvsfólk fer úr starvi

*Kap 10*

Tá kryptografi verður nýtt, skal veitarin, umframt at hava reglur um nýtslu, eisini hava reglur fyri umsitingini av krypteringslyklum

*Kap 11*

Fyri at tryggja, at óviðkomandi ikki fáa atgongd til upplýsngar og útgerð, sum t.d. teldur, prentarar og krossfelt, skal veitarin hava verksett hóskandi fysiska verju

*Kap 12*

At tryggja rættan og tryggan rakstur, skal veitarin m.a. hava

* change management
* stýr á øllum kapaciteti
* skilnað millum test og rakstur
* verju móti virus og aðrari malware
* backup
* restore recovery
* loggar av hendingum
* loggar av administratorgerðum
* synkroniseraða klokku í kt-skipanum
* eftirlit

*Kap 13*

Veitarin skal hava nøktandi trygd í netverki og samskiftisútgerð fyri at tryggja flutningin av dátum, og eftirlit skal vera við hesum

*Kap 14*

Tá ið skipanir verða mentar, skal veitarin nýta ein góðkendan menningarleist.

Tryggjast skal m.a. at hædd verða tikin fyri trygdarkrøvum til skipanina, test, skjalfesting og change management

*Kap 15*

Tá rakstur/menning er útveitt, skal verða gjørd avtala (SLA) um tað útveitta. Avtalan skal t.d. innihalda krøv og ásetingar um trygd, backup, restore/recovery, tilbúgving, leiklutir hjá pørtunum, keldukotu, lisensir, eftirlti og grannskoðan

*Kap 16*

Greiðar reglur og mannagongdir skulu vera um handfaring av trygdarhendingum

*Kap 17*

Veitarin skal hava eina tilbúgvingarætlan, sum tryggjar tað útveitta í eini kritiskari støðu. Tilbúgvingarætlanin skal testast við jøvnum millumbilum

*Kap 18*

Veitarin skal árliga vátta við eini grannskoðaraváttan frá óheftum kt-grannskoðara trygdarstøðuna, tvs í hvønn mun hann lýkur krøvini, sum verða sett honum. Váttanin skal verða rættað móti teimum tænastum, sum veitarin veitir kundanum.